Приложение № 4 към чл. 12, ал. 1, т. 1 и чл. 14 от Наредба № 2 от 09.11.2021 г. за първоначално и последващо разкриване на информация при публично предлагане на ценни книжа и допускане на ценни книжа до търговия на регулиран пазар

Информация към тримесечен финансов отчет на „Компас Фонд за Вземания“ АДСИЦ от 01.04.2023 г. до 30.06.2023 г. и с натрупване от 01.01.2023 г. до 30.06.2023 г.

1.1. Промяна на лицата, упражняващи контрол върху Дружеството.

Няма такава промяна през текущото тримесечие.

1.2. Откриване на производство по несъстоятелност за Дружеството или за негово дъщерно дружество и всички съществени етапи, свързани с производството.

Не е откривано производство по несъстоятелност на Дружеството.

1.3. Сключване или изпълнение на съществени сделки.

На 05.04.2023 г. Дружеството сключи с „Иновативни финанси“ ООД, с ЕИК: 201257149, Рамков договор за периодично прехвърляне на вземания (Рамков договор за цесия) и Конкретен договор за цесия № 1, Конкретен договор за цесия № 2, Конкретен договор за цесия № 3 и Конкретен договор за цесия № 4 за придобиване на четири пакета от вземания на цена от 9 972 400 лева, която е заплатена със средства, набрани от облигационната емисия, издадена от Дружеството.

1.4. Решение за сключване, прекратяване и разваляне на договор за съвместно предприятие.

За изминалия период не са вземани решения за сключване, прекратяване и разваляне на договори за съвместни предприятия.

1.5. Промяна на одиторите на Дружеството и причини за промяната.

Няма такава.

1.6. Образуване или прекратяване на съдебно или арбитражно дело, отнасящо се до задължения или вземания на Дружеството или негово дъщерно дружество, с цена на иска най-малко 10 на сто от собствения капитал на Дружеството.

През отчетния период няма настъпили такива обстоятелства.

1.7. Покупка, продажба или учреден залог на дялови участия в търговски дружества от емитента или негово дъщерно дружество.

През отчетния период няма настъпили такива обстоятелства.

1.8. Други обстоятелства, които Дружеството счита, че биха могли да бъдат от значение за инвеститорите при вземане на решение да придобият, да продадат или да продължат да притежават публично предлагани ценни книжа.

На 11.04.2023 г. “Компас Фонд за вземания” АДСИЦ емитира емисия корпоративни обезпечени облигации при условията на частно предлагане, при следните условия:

1. Номинален размер на сключения облигационен заем: 10 000 000 лева;
2. Брой облигации: 10 000 броя с номинална стойност 1 000 лева всяка;
3. Вид на облигациите: обикновени, поименни, безналични, лихвоносни, неконвентируеми, свободно прехвърляеми, обезпечени;
4. Лихвен процент: Променлив лихвен процент, формиран от стойността на индекса ЛЕОНИА + 6.00 % (шест процента) на годишна база, но не по-малко от 6.00%, ако индекса ЛЕОНИА е отрицателна величина;
5. Срок до падежа на облигациите: 84 месеца;
6. Дата, от която тече срокът до падежите на главницата: 11.04.2023 г.;
7. Дати на падежите на главницата: плащанията по главницата се извършват на 10 равни вноски в размер на 1 000 000 лева, както следва: 11.10.2025г., 11.04.2026 г., 11.10.2026 г., 11.04.2027 г., 11.10.2027 г., 11.04.2028 г., 11.10.2028 г., 11.04.2029 г., 11.10.2029 г., 11.04.2030 г.;
8. Дати на падежите на лихвените плащания: 6-месечни, както следва: 11.10.2023 г., 11.04.2024 г., 11.10.2024 г., 11.04.2025 г. 11.10.2025 г., 11.04.2026 г., 11.10.2026 г., 11.04.2027 г., 11.10.2027 г., 11.04.2028 г., 11.10.2028 г., 11.04.2029 г., 11.10.2029 г., 11.04.2030 г. (в случай че някоя от датите е почивен или неработен ден, лихвените плащания ще се извършат на първия следващ работен ден);
9. Допускане до търговия на регулиран пазар: Дружеството се задължава да предприеме необходимите мерки за регистрация на емисията за търговия на „Българска Фондова Борса“ АД в срок не по-късно от 6 месеца от сключването на облигационния заем;
10. Обезпечение:

А) Първи по ред особен залог върху вземания, който следва да бъде учреден в срок от 30 дни, считано от сключването на облигационния заем. Размерът на главницата по заложените вземания следва във всеки един момент да бъде не по-малък от 130% от номиналната стойност на емисията и дължимите лихви;

Б) Първи по ред особен залог върху разплащателна сметка в Тексим банк АД, който следва да бъде учреден в срок от 5 работни дни от сключването на облигационната емисия.;

1. Институция, обслужваща плащанията по облигационния заем – „Централен депозитар“ АД.

За довереник на облигационерите бе избрана „Тексим Банк“ АД.

19.07.2023 г. Изпълнителен директор: \_\_\_\_\_\_\_\_\_\_\_\_\_\_\_\_\_\_\_\_\_

гр. София Иван Пирински